**Ивана Ивковић** (1979, Београд) препозната је по свом искреном и ауторефлексивном уметничком приступу. Номадски начин живота – путовања, честа географска измештања и изложеност различитим културним окружењима значајно су утицали на њен рад који укључује личну историју, стварна и измишљена сећања. Идентитет и родно искуство главни су елементи садржани у њеним радовима, нарочито перформансима. На неочекиван начин, Ивана Ивковић преокреће класичну поделу улога између жена и мушкараца користећи обнажено мушко тело као перформативни инструмент унутар оркестрираних сцена, рефлектујући предрасуде и уверења одређене средине као и слојевит однос појединца и система. Добитница је реномираних стипендија и награда, а њени радови део су бројних колекција: Музеја савремене уметности у Београду, *ifa*колекције из Штутгарта, Октобарског салона у Београду, *Wiener Städtische Art* колекције савремене уметности из Беча, Теленор колекције савремене срспке уметности из Београда, Музеја града Београда. Ивана Ивковић је недавно представила свој рад у Humbolt Forumu у Берлину, Музеју савремене уметности у Београду, Музеју савремене уметности Војводине у Новом Саду, Museums Quartier у Бечу, Хисторијском музеју Босне и Херцеговине у Сарајеву, Црногорској галерији умјетности „Миодраг Дадо Ђурић“.

**Ивана Попов** (1976) је мултимедиjална уметница из Београда. Дипломирала је на Факултету ликовних уметности у Београду 1998, сликарство; магистрирала је 2001. на истом факултету као и у Школи за уметност и дизајн у Kарбондејлу, САД 2010, смер 2Д-видео инсталација.

Излагала је на више самослатних и групних излозби у земљи и иностранству. За свој рад добила је награде за иновацију Милош Бајић, ФЛУ 1997, награду за мозаик Траншпед 1997, награду Октобарског салона 1998, Мангелос награду за продукцију рада 2010, DAAD истразивачки грант за 2011. Њене радови се налазе у колекцији Музеја града Београда, Опери Мадленијанум, Цептер Музеју Београд.

**Нена Скоко Снежана** (1960) je дипломирала и магистрирала на Факултету примењених уметности у Београду, одсек текстила.

Излаже самостално и учествује на многим домаћим и иностраним групним изложбама и културним манифестацијама. Поред медија савременог текстила и таписерије често у уметничком изразу користи перформанс, видео, Land-art, ручно рађени папир, анимацију, уметничку инсталацију... Бави се едукацијом, организацијом уметничких манифестација, презентација и радионица у Србији и иностранству. Аутор је многих пројеката у области културе као руководилац независног уметничког удружења „Пункт за уметнички експеримент“.

Професионално се усавршавала у Њујорку, Лондону, Познању и Хелсинкију. Њена дела су награђивана, а налазе се и у уметничким збиркама, међу којима: Збирка Музеја примењене уметности Београд / Колекцијa Октобарски салон, Културни центар Београда / Збирка савремене српске уметности, компанија ТЕЛЕНОР, Србија / Textile Museum, Angers, France / Imago Mundi Luciano Benetton Collection of Serbian Contemporary Artists.